Jyri Laats

Jyri Georg Laats (28. mai 1923 – 28. juulil 2018 Palm Springs, CaliforniaParming, Priit  "Vuoksi kallastelt Hiina piirini: Jyri Laats 80", Vaba Eesti Sõna, 2. juuli 2003) oli eesti soost Soome relvajõudude ja USA erivägede sõjaväelane.

Jyri Laatsi ema oli soomlane ja isa eestlane. Ta lõpetas Tallinna Reaalkooli ja siirdus 1943. aasta kevadel Soome, vältimaks mobiliseerimist Eestit okupeerinud Saksamaa relvajõudesse, liitudes seal eestlastest moodustatud Jalaväerügement 200-ga, mille koosseisus osales Jätkusõjas.

1944 asus ta Rootsi ja sealt edasi USA-sse. Seal pääses ta USA maaväe eriotstarbeliste üksuste US Army Special Forces koosseisu - rahvasuus nn "Rohelised baretid", kus oli meedik-allohvitser. Võttis osa operatsioonidest Laoses (Operation White Star) ja Vietnami sõjast. Pärast sõda töötas mitmetel missioonidel üle maailma.

Ta oli Soome sõjasangari Lauri Törni hea tuttav.Petri Sarjanen, Kari Kallonen: Lauri Törni - Legend - Larry Thorne, 308. lk., Grenader 2011, ISBN-13 9789949448531.

Pensionile jäädes asus ta kõigepealt elama Hawaiil. Jyri Laats suri Palm Springsis California osariigis. Vaba Eestlane, "Eestlane otsib soome naist", 10. veebruar 1977

 Autasud 
 Kotkaristi kuldrist (19. aprill 2005)http://www.president.ee/et/vabariik/teenetemargid/kavalerid.php?id=2650

 Viited 

 Välislingid 
 Estonian-American Special Forces pioneer Jyri Laats dies at 95. ERR

Kategooria:Soome 200. jalaväerügemendi koosseis
Kategooria:Ameerika Ühendriikide sõjaväelased
Kategooria:Kotkaristi kuldristi kavalerid
Kategooria:Tallinna Reaalkooli vilistlased
Kategooria:Sündinud 1923
Kategooria:Surnud 2018